Vita:BIOS

message: Töröltem a szekciót, akit érdekel, webes keresővel rákereshet a téma címére, és voilá! megvan ugyanaz! Pkunkpošta 2014. december 31., 05:46 (CET)
replies: text: Ez nem eljárás, a listát visszaállítottam, semmi indoka nincs a törlésnek. Az interneten egyébként mindenre rá lehet keresni és meg lehet találni, ezzel az indokkal az egész WP fölösleges?? misibacsi*üzenet 2014. december 31., 11:58 (CET)
 nem erről van szó, hanem a másolmányról, amit a WP, ha jól tudom, csak korlátozottan engedélyez. A szóban forgó szakasz innen van másolva: prohardver / Fórumok  »  Alaplapok, chipsetek, memóriák  »  Csak csipog az alaplap (téma lezárva) / (#5) Gorneck23 válasza Bass (#1) üzenetére Privát 2004-11-05 06:57:12 A prohardver nem tartozik a másolható portálok közé. Elsőre egy másik oldalt találtam meg, de ennél az egyezés tökéletes: minden írásjel ugyanaz. Pkunkpošta 2014. december 31., 19:39 (CET)
A másik dolog meg az, hogy nem elég a copypaste, de egy fórum, még ha a prohardver fóruma is, nem egy megbízható forrás a WP számára. Ha egy ilyet benne hagyunk, hát, az nem javítja sem a minőséget, sem a WP hitelét. Pkunkpošta 2014. december 31., 19:57 (CET)
Egyrészt meg lehet nézni máshol is a kódokat (ez sem ok a törlésre), másrészt itt egyfajta listáról van szó, amit nemigen lehet másképpen leírni. Szerintem itt nemigen merülhet fel a szerzői jog, ez abszurd. Nem egy szépirodalmi szövegről van szó. Pár szót meg lehet változtatni, de minek? Akkor, ha "csak" mondjuk 90%-os az egyezés, az már elfogadható lenne? Nonszensz. A lényeg ugyanaz. Körülbelül olyan a dolog, mint amikor a morze kódokat közöljük, ott mit változtatnál meg?? A szöveget nem néztem meg tüzetesen, de átírok egy-két szót, ha az téged megnyugtat és ragaszkodsz hozzá. misibacsi*üzenet 2014. december 31., 20:15 (CET)

text: Igazából meg lehet fogalmazni a jelzések jelentését másképp is, de minek – ez igaz. Én viszont arra gondolok, hogy ha teljesen hibásak a megfogalmazások, akkor mi van? Senki nem ellenőrizte hiteles forrásokban, hogy a kódokhoz valóban azok a jelentések tartoznak, amit valaki odaírt egy fórumban. A morzekódos hasonlattal: mintha a morzekódokat saját értelmezésünkben közölnénk, ahol a „...” nem az „S” betűt jelenti. Ez akár még gondot is okozhat, ha tényleg hibás a szöveg és valaki készpénznek veszi. Pkunkpošta 2014. december 31., 20:24 (CET)

text: A nonszensz az, hogy egy 1-szerkesztéses frissen regisztrált szerkesztő fogja az első fórumoldalt és bemásolja a WP-be, és a régi motoros sokat látott wikipédisták vígan tapsikolnak ehhez az eljáráshoz. Pkunkpošta 2014. december 31., 20:44 (CET)
További gondolatok:
*A BIOS nem csak a PC világban létezik, úgyhogy ez a fejezet egy elég specifikus – huszadrangú – területre érvényes. A hangkódok szerepe nagyon kicsi, az újabb PC BIOS-ok más mechanizmusokkal is képesek a hibakódokat kijelezni. Akinek pontos információra van szüksége, az megszerzi az adott alaplap vagy a gyártó kézikönyvét, és arra hagyatkozik, nem pedig szedett-vedett fórumos bejegyzésekre.
*Miért áll meg 3 gyártónál? Sokkal több van. A PC-t 30 éve gyártják.
*Kértem a szerkesztőt, hogy tegyen hozzá egy rövid szöveget, valami magyarázatot, hogy mik ezek a hangjelzések – elég sok idő eltelt, de nem tette meg. Pl. a hangjelzések a PC XT-nél jelentek meg először. Na, az egész miatt töröltem a szakaszt, és továbbra is úgy gondolom, hogy törlendő. Pkunkpošta 2015. január 1., 03:32 (CET)
Ez a rész egy alacsonyabb rendű funkció. Be kell olvasztani a BIOS feladatai közé, említés szinten, és hozzátéve, hogy a moderni BIOS-ok másképpen is tudják jelezni a hibákat, pl. LED kijelzővel, számkóddal. A felsorolás csak ref-ként jelenhet meg. Ha lesz időm, így fogom átalakítani. Pkunkpošta 2015. január 14., 07:38 (CET)
thread_title:  BIOS hangjelzések